

VLADA REPUBLIKE HRVATSKE

Zagreb, 26. rujna 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo za demografiju, obitelj, mlade i socijalnu politiku |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Davanje prethodne suglasnosti predstavniku Vlade za prihvaćanje amandmana drugih predlagatelja na Konačni prijedlog zakona o psihološkoj djelatnosti |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

 Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2019. godine donijela

**Z A K L J U Č A K**

 Daje se prethodna suglasnost predstavniku Vlade Republike Hrvatske za prihvaćanje amandmana Kluba zastupnika Hrvatske demokratske zajednice u Hrvatskome saboru, od 25. rujna 2019. godine, na Konačni prijedlog zakona o psihološkoj djelatnosti.

Klasa:

Urbroj:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E NJ E**

Klub zastupnika Hrvatske demokratske zajednice, predložio je amandman od 25. rujna 2019. godine, na članak 31. stavak 2. Konačnog prijedloga zakona o psihološkoj djelatnosti, na način da se izmijeni i glasi:

„Upravni odbor čine:

-predsjednik Komore

-zamjenik predsjednika Komore

-sedam članova Komore koje bira Skupština na vrijeme od četiri godine, a koji mogu biti ponovo izabrani.“

Skupština Komore bira predsjednika i zamjenika predsjednika Komore.

Prema predloženom Konačnom prijedlogu zakona o psihološkoj djelatnosti Upravni odbor čine predsjednik Komore i šest članova Komore koje bira Skupština na vrijeme od četiri godine, a koji mogu biti ponovno izabrani.

Klub zastupnika Hrvatske demokratske zajednice smatra da je potrebno dodatno urediti i pitanje zamjenika predsjednika Upravnog odbora, odnosno staviti ga kao člana Upravnog odbora, obzirom da isti mijenja predsjednika Komore u slučaju njegove spriječenosti, te samim time povećati broj članova radi mogućnosti pravovaljanog donošenja odluka.

Slijedom navedenoga, predlaže se prihvaćanje Prijedloga zaključka.